CELEX: 62021TN0039
Language: bg
Date: 2021-01-25 00:00:00
Title: Дело T-39/21: Жалба, подадена на 25 януари 2021 г. — PP и др./Парламент

29.3.2021   
            
            
               BG
            
            
               Официален вестник на Европейския съюз
            
            
               C 110/33
            
         
      Жалба, подадена на 25 януари 2021 г. — PP и др./Парламент
      (Дело T-39/21)
      (2021/C 110/37)
      Език на производството: френски
      
         Страни
      
      
         Жалбоподатели: PP, PQ, PR, PS и PT (представител: M. Casado García-Hirschfeld, адвокат)
      
         Ответник: Европейски парламент
      
         Искания
      
      Жалбоподателите молят Общия съд:
      
                  —
               
               
                  да обяви настоящата жалба за допустима и основателна;
               
            
                  —
               
               
                  да отмени обжалваните решения;
               
            
                  —
               
               
                  да отмени, доколкото е необходимо, решенията за отхвърляне на подадените от жалбоподателите жалби по административен ред по смисъла на член 90, параграф 2 от Правилника;
               
            
                  —
               
               
                  да осъди Парламента да поправи неимуществените вреди, оценени ex æquo et bono на 1 000 EUR за всеки от жалбоподателите;
               
            
                  —
               
               
                  да осъди Парламента да поправи имуществените вреди, съответстващи на 25 % от тяхното възнаграждение и да изплати компенсаторните лихви и начислените междувременно лихви за забава;
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      В подкрепа на жалбата срещу решението на Парламента от 31 март 2020 г. относно временната заетост на непълно работно време извън мястото на работа по семейни причини в отговор на COVID-19 („решение относно непълното работно време 75 % COVID“), както и всяко засягащо ги индивидуално решение в това отношение, жалбоподателите изтъкват четири основания.
      
                  1.
               
               
                  Първо основание, изведено от възражение за незаконосъобразност, доколкото обжалваните решения били взети в приложение на незаконни вътрешни правила.
               
            
                  2.
               
               
                  Второ основание, разделено на две части:
                  
                              —
                           
                           
                              първа част, изведена от нарушение на член 4 от приложение VII към Правилника за длъжностните лица на Европейския съюз (наричан по-нататък „Правилника“) и от наличието на явна грешка в преценката, доколкото ответникът явно нарушил понятието за експатриране;
                           
                        
                              —
                           
                           
                              втора част, изведена от нарушение на членове 62 и 69 от Правилника и от нарушение на принципите на законност и на правна сигурност.
                           
                        
            
                  3.
               
               
                  Трето основание, изведено от нарушение на принципа на равно третиране и на недопускане на дискриминация и от неспазване на принципа на добра администрация и на задължението за полагане на грижа.
               
            
                  4.
               
               
                  Четвърто основание, изведено от нарушение на член 85 от Правилника относно възстановяването на неоснователно платени суми.
               
            Накрая, жалбоподателите искат поправяне на неимуществените и имуществените вреди, които са претърпели поради обжалваните решения.